爛Gag

爛Gag，泛指一啲唔好笑嘅笑話。通常有人搞爛Gag後一般聽眾嘅反應係O嘴、dead air，更甚嘅話搞gag者有可能被鄙視、俾人話「好煩」或者「好爛」。如果一個人搞爛gag太多亦有可能被封為「gag王」或「gag后」。「爛gag」又可以叫做「yuy」，因為當「gag」無咗上半部，亦即係爛咗嘅時候就變成「yuy」喇。呢個本身亦係一個爛gag。

Gag有好多唔同既種類，例如食字，又或者可以食情景。

搞gag需要豐富嘅想像力，聯想力同勇氣，腦嘅轉數亦要夠快先可以喺短時間內食字。現時係廣泛嘅即興活動之一，喺年輕一輩中特別流行。

文化